NCIS: Los Angeles

NCIS: Los Angeles er en amerikansk fjernsynsserie på CBS om en spesialenhet i Naval Criminal Investigative Service, kriminalpolitiet i det amerikanske Marinedepartementet. Hovedrollene innehas av Chris O'Donnell og LL Cool J. Serien er en spin-off av NCIS, som selv er en spin-off av JAG.

Handlingsreferat 
«NCIS: Los Angeles» følger hovedsakelig spesialagentene Sam Hanna (spilt av LL Cool J) og G. Callen (spilt av Chris O'Donnell) som er to undercover-agenter i Office of Special Projects, en spesiell gren av Naval Criminal Investigative Service. Sam er et tidligere medlem fra Team Six i U.S. Navy SEALs, og en dedikert familie-mann. Callen er et tidligere fosterbarn, som ikke visste noe særlig om hans egen bakgrunn. Sjefen deres er Henrietta «Hetty» Lange (spilt av Linda Hunt) og de blir ofte hjulpet av spesialagentene Kensi Blye, Dominic Vail, psykolog Nate Getz (spilt av Peter Cambor) og operatør Eric Beale.

Dominic Vail blir bortført av en terror-gruppe halvveis i sesong 1, og etter en periode som gissel blir han drept i løpet av et redningsoppdrag mot slutten av sesongen. I sesong 2 blir etterforsker Marty Deeks (spilt av Eric Christian Olsen) fra Los Angeles Police Department også en del av laget deres, etter å ha hjulpet til med forskjellige etterforskninger i forrige sesong. I løpet av TV-serien utvikler Deeks og Kensi seg sakte fra partnere til elskere, og de to gifter seg i løpet av sesong 10. Med på laget i sesong 2 er også analytiker Nell Jones (splt av Renee Felice Smith) en ung briljant agent som Hetty håper kommer til å ta over hennes egen plass etter hvert.

I Sesong 9 tar Shay Mosley (spilt av Nia Long) tildelt ansvaret for avdelingen etter at Hetty reiser på et personlig oppdrag for å frigjøre en tidligere kollega i Vietnam. Resten av teamet deres redder deretter Hetty når oppdraget hennes slår feil. Mosley sender i mellomtiden teamet på et ikke-godkjent oppdrag til Mexico, for å redde sønnen hennes fra hennes kriminelle tidligere ektemann mot slutten av sesongen. Selv om dette oppdraget lykkes, resulterer oppdraget også at Mosleys assistent blir drept. I tillegg blir de fleste fra teamet skadd. Mosley aksepterer fullt ansvar for oppdraget, trekker seg fra sin stilling, og går deretter i skjul sammen med sønnen sin for å unnslippe et kartell som var alliert med ektemannen hennes.

I løpet av sesong 11 og 12 blir to andre unge agenter, Fatima Nazami og Devin Roundtree, rekruttert til avdelingen. Men de går kort tid senere over til privat sektor mot slutten av Sesong 12. Når Hetty er opptatt med et annet oppdrag, tar admiral Hollace Kilbride (spilt av Gerald McRaney) som tidligere hadde hjulpet «Office of Special Projects» i flere tilfeller, midlertidig over som operasjonsleder for hele avdelinegn i sesong 13.

Skuespillere

Hovedrolleinnehavere 
 Chris O'Donnell som G. Callen
 Daniela Ruah som Kensi Blye.
 LL Cool J som Sam Hanna.
 Barrett Foa som Eric Beale.
 Linda Hunt som Henrietta «Hetty» Lange.
 Eric Christian Olsen som Marty Deeks.
 Renée Felice Smith som Nell Jones.
 Miguel Ferrer som Owen Granger.
 Medalion Rahimi som spesialagent Fatima Namazi.
 Peter Cambor som Nate Getz.
 Nia Long som assisterende direktør Shay Mosley.
 Caleb Castille som Devin Roundtree. 
 Andrea Bordeaux som spesialagent Harley Hidoko. 
 Gerald McRaney som pensjonert admiral Hollace Kilbride.
 Adam Jamal Craig som Dominic Vail.

Tilbakevendende 
 Bar Paly som Anna Kolcheck.
 Vyto Ruginis som Arkady Kolcheck.
 Erik Palladino som Vostanik Sabatino.
 Elizabeth Bogush som Joelle Taylor.
 Duncan Campbell som NCIS-agent Castor.
 Pamela Reed som Roberta Deeks.
 Rocky Carroll som NCIS-direktør Leon Vance.
 Peter Jacobson som John Rogers.
 Matthew Grant Godbey som etterforsker Dan Evans.
 Jeronimo Spinx som NCIS-agent Thompson.
 Ravil Isyanov som Anatoli Kirkin.
 Claire Forlani som Lauren Hunter.
 Esai Morales som assisterende NCIS-direktør Louis Ochoa.
 Aunjanue Ellis som Michelle Hanna.
 Mercedes Mason som agent Talia Del Campo fra Drug Enforcement Administration
 Karina Logue som LAPD-etterforsker Ellen Whiting.

Referanser

Eksterne lenker 
 
 

 
Krimserier fra USA
Dramaserier fra USA
TV-serier fra 2010-årene, fra USA
TV-serier fra 2000-årene, fra USA
Spin-off TV-serier
TV-produksjoner på CBS